wickkiey/tamil-wikipedia-markdown huggingface dataset:
# தீர்த்தம் (இந்து சமயம்)

**தீர்த்தம்** (, ) என்பது ஓர் புனிதமான இடம், உரை அல்லது நபரை குறிக்கிறது. இது குறிப்பாக இந்து, பௌத்தம் மற்றும் சைன மதத்தின் புனித தலங்கள் மற்றும் புனித இடங்களைக் குறிக்கிறது. இது "கடக்கும் இடம், கோட்டை" என்று பொருள்படும். தீர்த்தத்துடன் தொடர்புடைய செயல்முறை அல்லது பயணம் *தீர்த்தயாத்திரை* என்று அழைக்கப்படுகிறது.  

## பொருள்
*தீர்த்தம்* "ஒரு கோட்டை, கடக்கும் இடம் அல்லது சந்திப்பு" என்று பொருள்படும். தீர்த்தம் என்பது இந்து மதத்தில் ஒரு ஆன்மீகக் கருத்து, குறிப்பாக ஒரு "யாத்திரைத் தளம், ஒரு புனித சந்திப்பு" என்று பொருள்படும். இந்த வார்த்தை பண்டைய மற்றும் இடைக்கால இந்து நூல்களில் ஒரு புனித நூல் அல்லது ஒரு புனித நபரைக் குறிக்க வினையூக்கியாக தோன்றுகிறது. இது மேலும் மலைகள், காடுகள், கடற்கரை, ஆறுகள் அல்லது குளங்கள் போன்ற புனித யாத்திரை தலங்களை உள்ளடக்கியது. இது செயல்கள் அல்லது உண்மை, மன்னிப்பு, இரக்கம், எளிமை மற்றும் இது போன்ற மனநிலையை குறிக்கவும் பயன்படுவதாககும்  

*தீர்த்தம்* என்ற சொல் பழமையான ரிக்வேதம் மற்றும் பிற வேதங்களின் அடுக்கில் காணப்படுகிறது. ரிக்வேதம் 1.169.6 மற்றும் 4.29.3 போன்ற பாடல்களில், இந்த வார்த்தையின் அர்த்தம் "ஒரு வழி அல்லது சாலை" என்று அறிவுறுத்துகிறது 8.47.11 போன்ற ரிக்வேதத்தின் மற்ற பாடல்களில், இந்த வார்த்தையின் அர்த்தம் "நதியில் ஒரு கோட்டை" என்று பொருள் கூறுகிறது. இருப்பினும், மற்ற சந்தர்ப்பங்களில், தீர்த்தம் என்பது கடல் அல்லது ஒரு யாகம் செய்யும் இடம், வெளிப்புறத்துடன் இணைக்கும் இடம் போன்ற எந்தவொரு புனித இடத்தையும் குறிக்கிறது. பிற்கால நூல்கள் தீர்த்தம் என்ற சொல்லைப் பயன்படுத்தி, சூழ்நிலைகள் அல்லது பெரிய முனிவர்கள் அல்லது குருக்களின் இடம் அல்லது நீரின் விரிவைக் குறிக்கின்றன.  

உபநிடதங்களில், தீர்த்தம் என்பது "இந்த உலகத்திலிருந்து பிரம்மனின் உலகத்திற்கு ஆன்மீக மாற்றம், அறிவின் ஒளியால் ஒளிரும் உலகம்" என்று குறிப்பிடுகிறது. உபநிடதங்களில், தீர்த்த சூழலில், சடங்குகளுக்குப் பதிலாக ஆன்மீக அறிவுக்கு முக்கியத்துவம் கொடுக்கப்பட்டுள்ளது, மேலும் இந்த கருப்பொருள் இந்து இதிகாசங்களிலும் காணப்படுகிறது.  

## காரணங்கள்
சில யாத்திரைகள் *விரதத்தின்* (சபதம்) ஒரு பகுதியாகும், இதை ஒரு இந்து பல காரணங்களுக்காக செய்யலாம். இது ஒரு குழந்தையின் பிறப்பு அல்லது சடங்குகளின் ஒரு பகுதியாக அல்லது நோயிலிருந்து குணமடைந்த பிறகு ஒரு வேண்டுதலின் பேரில் நிகழ்த்தப்படலாம். இது பதில் அளிக்கப்பட்ட பிரார்த்தனைகளின் விளைவாக இருக்கலாம் அல்லது ஒரு நபர் தனது பிரார்த்தனை நிறைவேற வேண்டுமானால் செய்த சபதத்தின் விளைவாக இருக்கலாம், அதாவது குடும்ப உறுப்பினரின் நல்வாழ்வு, அல்லது வறுமை அல்லது ஏழ்மை அல்லது ஒரு சவாலான சூழ்நிலையிலிருந்து மீள்வதற்கு மேற்கொள்ளபடலாம்.
# சம்வர்தகம்

**சாம்வர்தகம்** அல்லது **சன்வர்தகம்** என்பது இந்து மதம் மற்றும் சைன மதத்தில், தெய்வீக சக்தி அல்லது இந்திரனால் பயன்படுத்தப்படுகிற சக்தி என்று பொருள்படுவதாகும். ஆற்றல் அல்லது நெருப்பு மேகம் என்று விவரிக்கப்படும் இந்த சக்தி, இந்திரன் விரும்பாததை அழிக்க பயன்படுத்தப்படுகிறது என்று இந்து மற்றும் சைன மத நூல்களில் குறிப்பிடப்பட்டுள்ளது. சம்வர்தகம் வால் நட்சத்திரங்களுடன் வலுவாக தொடர்புடையது.  

## விளக்கம்
இந்து மதம் மற்றும் சைன மதத்தில், சம்வர்தகம் என்பது முதன்மையாக இந்திரனால் பயன்படுத்தப்படும் ஒரு சக்தியாகும். இருப்பினும், சில நூல்கள் இந்திரனைத் தவிர மற்ற தெய்வங்களால் இது படைக்கப்பட்டதாக சித்தரிக்கின்றன. இந்த சக்தி நம்பமுடியாத அளவிற்கு அழிவுகரமானதாக சித்தரிக்கப்படுகிறது.  

மகாபாரத வன பருவத்தில், இந்திரன் தனக்கும் கிருஷ்ணனுக்கும் இடையே ஒரு சர்ச்சையைத் தீர்க்க இந்த சக்தியை பயன்படுத்துகிறான். இதிகாசத்தில், பொறாமையும் பெருமையும் கொண்ட இந்திரன் பிருந்தாவனத்தின் நிலங்களை வெள்ளத்தில் மூழ்கடிப்பதற்கு மேகத்தை அனுப்புகிறான்; மேகம் கொண்டு வரும் பேரழிவு தரும் மழையிலிருந்து நிலத்தை பாதுகாக்க கோவர்தன மலையை உயர்த்தும் கிருஷ்ணரின் தலையீட்டால் இது நிறுத்தப்பட்டது என்று கூறப்படுகிறது.  

கந்த புராணத்தில், ஒரு உருத்திரன் (புயல் கடவுள்) கடல்களை குடிக்க அச்சுறுத்திய ஒரு பெரிய காளையை அடக்குவதற்கு சம்வர்தகாவை விடுவிக்கவும் இந்த சக்தியை உபயோகப்படுத்தியதாக கூறப்படுகின்றது. இந்தக் கதையில், சம்வர்தகம் பொங்கி எழும் நெருப்பாகச் சித்தரிக்கப்பட்டுள்ளது.  

கர்காவின் படைப்புகளில், சம்வர்தகம் ஒரு பேரழிவு தரும், ஆற்றல்மிக்க சக்தியாக விவரிக்கப்படுகிறது. அது இரண்டு வால் நட்சத்திரங்களில் ஒன்றாக உள்ளது. இந்த இரட்டை வால்நட்சத்திரங்கள் மலைகள் மற்றும் பெருங்கடல்களை மூழ்கடிக்கும் பூகம்பங்கள் மற்றும் விண்கல் மழைகளை ஏற்படுத்தும் என்று கர்கா எழுதுகிறார். சம்வர்தகம் அதிக அழிவை ஏற்படுத்தும் என்று அவர் குறிப்பிடுகிறார்.  

மற்றொரு வேத நூல் சம்வர்தகத்தை வால் நட்சத்திரம் என்றும் குறிப்பிடுகிறது. இந்த உரையில், வால் நட்சத்திரம் தோன்றி, வானத்தின் மூன்றில் ஒரு பகுதியை எடுத்துக் கொள்ளும் அளவுக்கு பெரிதாக வளர்கிறது. இது "மெல்லிய பயங்கரமான செம்பு நிற புகையை வெளியேற்றும்" என்று விவரிக்கப்படுகிறது. வால் நட்சத்திரம் உலகிற்கு மேலே தொங்கிக்கொண்டிருக்கும் போது, அரசர்கள் தங்களுக்குள் சண்டையிட்டுக் கொள்வார்கள் என்று சித்தரிக்கப்பட்டுள்ளது.
# துங்கரேசுவர் தேசியப் பூங்கா


**துங்கரேசுவர் தேசியப் பூங்கா** (Tungareshwar wildlife sanctuary, Tungareshwar National Park) என்ற விலங்குகள் சரணாலயம் இந்தியாவின் மகாராட்டிர மாநிலத்தின் பால்கர் மாவட்டத்திலுள்ள பீடபூமி பகுதியான  வசைக்கு கிழக்கே உள்ளது, மும்பையின் வடக்குப் பகுதியில், இப்பூங்கா அமைந்துள்ளது. இந்த சரணாலயம் 85 சதுர கி. மீ. பரப்பளவு கொண்டதாகும். இதன் அருகே சஞ்சய் காந்தி தேசியப் பூங்கா, தான்சா உயிரின சரணாலயம் உள்ளன. 2003 ஆம் ஆண்டு இது தோற்றுவிக்கப்பட்டது.
# ஐன்சுடைனியம் அறுபுளோரைடு


**ஐன்சுடைனியம் அறுபுளோரைடு** (*Einsteinium hexafluoride*)  
என்பது EsF<sub>6</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐன்சுடைனியம் மற்றும் புளோரின் தனிமங்கள் சேர்ந்து இந்த இருமச் சேர்மம் உருவாகிறது. கருதுகோள் நிலையில் இருக்கும் ஐன்சுடைனியம் அறுபுளோரைடின் இருப்பு கோட்பாட்டு அளவில் மட்டுமே இருப்பதாக கணிக்கப்பட்டுள்ளது. ஆனால் இச்சேர்மம் இன்னும் தனிமைப்படுத்தப்படவில்லை.  

## இயற்பியல் பண்புகள்
தனிமைப்படுத்தப்பட்டாலும் இச்சேர்மம் நிலைப்புத்தன்மை கொண்டிருக்க சாத்தியமில்லை.
# ஐன்சுடைனியம்(II) அயோடைடு



**ஐன்சுடைனியம்(II) அயோடைடு** (*Einsteinium(II) iodide*)  
என்பது EsI<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐன்சுடைனியம் மற்றும் அயோடின் தனிமங்கள் சேர்ந்து இந்த இருமச் சேர்மம் உருவாகிறது.  

## தயாரிப்பு
ஐன்சுடைனியம் மூவயோடைடுடன் ஐதரசன் வாயுவைச் சேர்த்து வினைபுரியச் செய்தால் ஐன்சுடைனியம்(II) அயோடைடு உருவாகும்.  

::2 EsI<sub>3</sub> + H<sub>2</sub> -> 2 EsI<sub>2</sub> + 2 HI  

## இயற்பியல் பண்புகள்
ஐன்சுடைனியம்(II) அயோடைடு திண்ம நிலையில் காணப்படுகிறது.
# தாமிர-மக்னீசியம்



**தாமிர-மக்னீசியம்** (*Copper - magnesium*) என்பது MgCu<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தாமிரம் மற்றும் மக்னீசியம் தனிமங்கள் 2:1 என்ற விகிதத்தில் சேர்ந்து இந்த இருமச் சேர்மம் உருவாகிறது. Fd3m என்ற இடக்குழுவில் a = 7.04 Å என்ற அணிக்கோவை அளவுருவுடன் கனசதுரப் படிகவடிவமாக தாமிர-மக்னீசியம் உலோகங்களிடைச் சேர்மமாக உருவாகிறது.  

## தயாரிப்பு
உயர் வெப்பநிலைகளில் Mg<sub>2</sub>Cu கலப்புலோகத் தூள் அல்லது மக்னீசியம் ஐதரைடுடன் உலோகநிலை தாமிரத்தைச் சேர்த்து ஐதரசனேற்ற வினைக்கு உட்படுத்தினால் தாமிர-மக்னீசியம் உருவாகிறது:  

:: 2 Mg<sub>2</sub>Cu + 3 H<sub>2</sub> → 3 MgH<sub>2</sub> + MgCu<sub>2</sub>  
:: MgH<sub>2</sub> + 2 Cu → MgCu<sub>2</sub> + H<sub>2</sub>  

அதிகப்படியான தாமிரத்தின் முன்னிலையில் சுமார் 380 ° செல்சியசு வெப்பநிலையில் விகிதவியல் அளவுகளில் இரண்டு உலோகங்களையும் ஒன்றாகச் சேர்த்து வினைபுரியச் செய்தும் தாமிர-மக்னீசியம் தயாரிக்கலாம்.  

## பண்புகள்
போரான் அல்லது அதன் ஆக்சைடுடன் தாமிர-மக்னீசியம் வினைபுரிந்து மக்னீசியம் போரைடுகளை உருவாக்குகிறது. மக்னீசியம் ஐதரைடுடன் வினைபுரிந்து செஞ்சாய்சதுர Mg<sub>2</sub>Cu சேர்மமாக உருவாகி ஐதரசனை விடுவிக்கிறது.
# பனியா

நேப்பியர் நகரத்தில் பனியாவின் நினைவாக அமைக்கப்பட்டுள்ளா ஒரு சிலை]]  
**பனியா** ( *Pania* ) என்பது மாவோரி புராணங்களில் காணப்படும் ஒரு உருவம் ஆகும். நியூசிலாந்தின் நேப்பியர் நகரத்தில் பனியாவுக்கு ஒரு சிலை உள்ளது.  

## பனியா பற்றிய புராணக்கதை
நியூசிலாந்தின் வடக்குத் தீவின் கிழக்குக் கடற்கரையில் கடலில் வாழ்ந்த ஒரு அழகான கன்னிப் பெண்ணாவாள். பகல் நேரத்தில் இவள் தனது பாறை உலகின் உயிரினங்களுடன் நீந்தி வருவாள். ஆனால் சூரியன் மறைந்தவுடன் நேப்பியர் நகரத்தின் விரிகுடாவில் ஓடும் நீரோடைக்குச் செல்வாள். இவள் ஆளி புதர்களுக்கு இடையில் ஓய்வெடுக்கக்கூடிய ஒரு பகுதிக்கு ஓடை வழியாக பயணிப்பாள். பனியா ஓய்வெடுக்கும் ஓடையின் நீர் இனிமையானதாக இருந்தததால் மாவோரி தலைவரின் மிக அழகான மகனான கரிடோகி, ஒவ்வொரு மாலையும் தனது தாகத்தைத் தணித்துக் கொள்ள அங்கு வருகிறான். பல வாரங்களாக பனியா தன்னைக் கவனித்துக் கொண்டிருப்பது அவனுக்குத் தெரியாது. ஒரு நாள் இரவு வரை அவள் மந்திரம் ஒன்றை சொல்கிறாள். அது கரிடோகியை காற்றில் பறக்கச் செய்கிறது. பின்னர் தனது மறைவிடத்திலிருந்து பனியா வெளிப்படுகிறாள்.  

## காதல்
கரிடோகி , அழகான பனியாவை கண்டதும் காதலில் விழுகிறான். இவர்கள் ரகசியமாக திருமணம் செய்து கொள்கின்றனர். இரவு நேரத்தில் பனியாவை கர்டோகி தனது வீட்டிற்கு அழைத்துச் செல்கிறான். இருட்டாக இருந்ததால் அவர்கள் உள்ளே நுழைவதை யாரும் பார்க்கவில்லை. சூரிய உதயத்தில், பனியா வெளியேறத் தயாரானாள். ஆனால் கரிடோகி அவளைத் தடுக்க முயல்கிறான். கடலின் ஒரு உயிரினமாக வாழும் பனியா கடலுக்குள் செல்லாவிட்டால் தன்னால் உயிர்வாழ முடியாது என்று அவள் விளக்கினாள். தான் தினமும் மாலை திரும்பி வருவேன் என்று உறுதியளித்து கடலுக்குத் திரும்பினாள்.  

கரிடோகி தனது அழகான மனைவியைப் பற்றி தனது நண்பர்களிடம் பெருமையாகக் கூறுகிறான். அவர்கள் யாரும் அவளைப் பார்த்ததில்லை என்பதால் அவனை நம்பவில்லை. ஏனென்றால் . இதனால் விரக்தியடைந்த கரிடோகி கிராமத்தில் உள்ள *கௌமாதுவா* (புத்திசாலியான பெரியவர்) ஒருவரைக் கலந்தாலோசிக்கிறான். அவர் கடல் கன்னிகள் இருப்பதை அறிந்ததால் கரிடோகியை நம்பினார். ஒரு கடல் உயிரினமாக இருப்பதால், சமைத்த உணவை விழுங்கினால், பனியா கடலுக்குத் திரும்பச் செல்லமாட்டாள் என்று கரிடோகியிடம் கூறினார்.  

அன்று இரவு பனியா உறங்கும்போது, கரிடோகி சமைத்த உணவை எடுத்து பனியாவின் வாயில் வைத்து விடுகிறான். அப்போது, ஓர் ஆந்தை உரத்த எச்சரிக்கை விடுக்கிறது. தூக்கத்திலிருந்து எழுந்த பனியா கரிடோகி தன் உயிருக்கு ஆபத்தை ஏற்படுத்தியதால் திகிலடைந்து தப்பி ஓடி கடலுக்குள் சென்று விடுகிறாள். கரிடோகி கடலுக்குள் நீந்தி சென்று அவளைத் தேடுகிறான். ஆனால் அவன் அவளை மீண்டும் பார்க்க முடியவில்லை  

இப்போது பாறையின் மேல் உள்ள தண்ணீருக்குள் ஆழமாகப் பார்க்கும்போது பனியா கைகளை நீட்டிய நிலையில் பார்க்க முடியும் என்று சிலர் கூறுகிறார்கள்.
# பெருமண்ணா கிளாரி


**பெருமண்ணா-கிளாரி** (*Perumanna-Klari*) அல்லது **பெருமண்ணா** என்றும் அழைக்கப்படுவது, இந்தியாவின் கேரளத்தின், மலப்புறம் மாவட்டத்தில் உள்ள திரூர் வட்டத்தில் உள்ள ஒரு மக்கள் தொகை கணக்கெடுப்பு ஊராகும். மேலும் இது ஒரு கிராம ஊராட்சி ஆகும். இந்த கிராமம் மலப்புரம் நகரின் தென்மேற்கில் அமைந்துள்ளது.  

## உள்ளூர் நிர்வாகம்
இப்பகுதி பெருமன்னா-கிளாரி கிராம ஊராட்சியால் நிர்வகிக்கப்படுகிறது. இந்த ஊராட்சி 16 வார்டுகளைக் கொண்டது:
# சுவான்வு

**சுவான்வு** தாவோயிசத்தின் உயர்மட்ட தெய்வங்களில் ஒன்றாகும். இவர் ஒரு சக்திவாய்ந்த கடவுளாக மதிக்கப்படுகிறார் மற்றும் பெரிய மந்திர திறன் கொண்டவர். அவர் வடக்கு *ஹெய்டியின்* கடவுளாக அடையாளம் காணப்படுகிறார் மற்றும் குறிப்பாக தற்காப்புக் கலைஞர்களால் மதிக்கப்படுகிறார்.  

இவர் ஹெபெய், ஹெனான், மஞ்சூரியா மற்றும் மங்கோலியாவின் புரவலர் கடவுள் ஆவர். சில ஹான் சீனர்கள் டாங் - சாங் காலத்தில் ஹெபே மற்றும் ஹெனான் ஆகிய இடங்களிலிருந்து தெற்கே குடிபெயர்ந்ததால், குவாங்டாங், குவாங்சி மற்றும் புஜியான் மாகாணங்களிலும், வெளிநாடுகளிலும் வழிபடு பரவலாக காணப்படுகின்றது. சுவான்வு சீன விண்மீன்களின் நான்கு சின்னங்களில் ஒன்றாகும், இவர் வடக்கு மற்றும் குளிர்காலத்தை குறிக்கிறார். இவர் பொதுவாக ஒரு பாம்புடன் இணைந்த ஆமை உருவத்துடன் சித்தரிக்கப்படுகிறார்.  

சுவான்வு இருண்ட நிற ஏகாதிபத்திய ஆடைகளை அணிந்த ஒரு போர்வீரனாக சித்தரிக்கப்படுகிறார். இவரது இடது கை குவான் யூவின் கை முத்திரையைப் போலவே உள்ள "மூன்று மலை முத்திரையை" பிடித்துள்ளது. அதே நேரத்தில் இவரது வலது கை ஒரு வாளைப் பிடித்துள்ளது, இது அவருக்கு சொந்தமானது என்று கூறப்படுகிறது. இவர் எட்டு அழியாதவர்களில் ஒருவர் என்று கூறப்படுகிறது. இவர் பிறந்த நாள் மூன்றாவது சந்திர மாதத்தின் மூன்றாம் நாளில் கொண்டாடப்படுகிறது.  

இந்தோனேசியாவில், ஏறக்குறைய ஒவ்வொரு தாவோயிஸ்ட் கோவிலிலும் இவருக்கு ஒரு பலிபீடம் உள்ளது. இவரை வழிபட்ட முதல் கோயில் மத்திய ஜாவாவின் ஜெபராவில் உள்ள வெலஹான் டவுனில் உள்ள கோயில் என்று கதை கூறுகிறது. மத்திய ஜாவாவின் செமராங் சிட்டியில் உள்ள ஜெராஜென் மற்றும் புகங்கன் ஆகிய இடங்களில் உள்ள கோயில்கள் அவருக்கு நினைவாக கட்டப்பட்ட கோயில்கள். ஆண்டுதோறும் சீன நாட்காட்டியின் 2 வது மாதம் 25 வது நாள் அவரது திருவிழா கொண்டாடப்படுகிறது.  

தாய்லாந்து மக்களிடையே இவர் *சாவோ போ சூயா* (புலி கடவுள்) அல்லது *துவா லாவோ யா* (பெரிய தெய்வம்) அறியப்படுகிறார். நாட்டில் அவரை வழிபடும் பல ஆலயங்கள் உள்ளன மற்றும் மிகவும் பிரபலமான ஆலயம் தாய்லாந்துப் பெருவூஞ்சல் சுற்றுப்புறத்திற்கு அருகிலுள்ள பாங்காக்கின் சான் சாவ் ஃபோ சூயா ஆகும். குறிப்பாக சீனப் புத்தாண்டு தினத்தில் இந்த ஆலயம் தாய்லாந்து மற்றும் சீனர்களால் வழிபடப்படுகிறது.
# நடு சீனா

பகுதி.]]  

**நடு சீனா** (*Central China*, ) என்பது நிலவியல் அடிப்படையில், சீனா அரசின் தென்நடு சீனப்பகுதியின் மேலாண்மையின் கீழ் வரும் சீனப்பகுதியாகும். இப்பகுதியில்  சீன மாகாணங்களான  ஹெனன், ஊபேய், ஹுனான் மாகாணம், ஜியாங்சி மாகாணம் ஆகியன அமைந்துள்ளன. 2004 ஆம் ஆண்டு இதற்குரிய திட்டத்தை சீன உயர் மேலாண்மையர் தொடங்கினர். 2004 ஆம் ஆண்டு முதல், இப்பகுதிகளில் உள்ளூர் முதலீடு சீராக வளர்ந்தது. குறிப்பாகக் கடற்கரையோர பகுதிகளில் இவ்வளர்ச்சி சீராக வளர்ந்தது.  
## இவற்றையும் காணவும்
- கிழக்கு சீனா
- தென்சீனா
- தென்கிழக்கு சீனா
- தென்மேற்கு சீனா
- வடகிழக்கு சீனா
- வடமேற்கு சீனா
# சுமன் ராஜ் பியாகுரேல்



**சுமன் ராஜ் பியாகுரேல்** ( *Suman Raj Pyakurel* ) ஒரு நேபாள பொதுவுடைமை அரசியல்வாதியும் மற்றும் நேபாள தேசிய சபை உறுப்பினரும் ஆவார். 2018 இல், இவர் நேபாளப் பொதுவுடைமைக் கட்சிக்காக (ஒருங்கிணைந்த மார்க்சிசம்-லெனினிசம்) மாதேஷ் மாகாண எண். 2 இல் போட்டியின்றி தேர்ந்தெடுக்கப்பட்டு நான்கு ஆண்டு பதவிக்காலம் பதவி வகுத்தார்.  

2013 இல், இவர் நேபாளப் பொதுவுடைமைக் கட்சி அரசியலமைப்பு சட்டமன்றத் தேர்தலில் போட்டியிட்டார்.
# பாபநாசம் குறள்பித்தன்

**பாபநாசம் குறள்பித்தன்** (பிறப்பு: த. வெ. கண்ணன், 19. சூலை 1947- 2017) என்பவர் ஒரு தமிழக குழந்தை எழுத்தாளர், பத்திரிக்கையாளர் ஆவார். இவர் தமிழ்நாட்டின் தஞ்சாவூர் மாவட்டத்தின், பாபநாசத்தில் தனம், வெங்கிடாசலம் இணையருக்கு மகனாகப் பிறந்தார். தஞ்சாவூர் கரந்தை புலவர் கல்லூரியில் பயின்றார்.  

எழுத்துப் பணியில் ஆர்வம் கொண்ட இவர் 1965 இல் முதன் முதலில் சுதேசமித்திரன் நாளிதழில் முதன் முதலில் எழுதினார்.  
ம.கோ.இரா நடத்தி வந்த "தாய்' வார இதழில் துணையாசிரியராக 10 ஆண்டுகள் பணியாற்றினார்.  

இவர் சிறுவர் நூல்கள், ஆன்மிக நூல்கள, நாடக நூல்கள், கவிதை நூல்கள், போன்ற பல்துறை நூல்களை எழுதியுள்ளார். இவர் எழுதிய விலங்குகள் சொல்லும் விந்தைக் கதைகள் எனும் நூல் தமிழ் வளர்ச்சித் துறையின் 2000 ஆம் ஆண்டிற்கான சிறந்த நூல்களில் “சிறுவர் இலக்கியம்” எனும் வகைப்பாட்டில் பரிசு பெற்றது. 2019 ஆம் ஆண்டு தமிழ்நாடு அரசால் இவரது மரபுரிமையாளர்களுக்கு ரூ 5 இலட்சம் பரிவுத் தொகை அளிக்கப்பட்டு இவரது நூல்கள் நாட்டுடமை ஆக்கப்பட்டன.  

## பெற்ற விருதுகள்
- வி.ஜி.பி. விருது "சிறந்த கவிஞர்' பரிசு 1,000 ரூபாய் ஆண்டு 1984
- மனித நேய அறக்கட்டளை பரிசு 7,500 ரூபாய் ஆண்டு 2001.
- திருப்பூர் தமிழ்ச் சங்கம்: "மன்னனின் பேராசை' சிறுவர் நூலுக்கான முதல் பரிசு 2000 ரூபாய். ஆண்டு 2002.
- தமிழக அரசின் சிறுவர் இலக்கியத்திற்கான சிறந்த நூல் பரிசு 10,000 ரூபாய்.
- காஞ்சி அண்ணா தமிழ் வளர்ச்சி மன்றம் விருது "முத்தமிழ்ச்சுடர்' ஆண்டு 2008.
- மதுராந்தகம் மகாகவி பாரதி நற்பணி மன்றம். விருது. "படைப்புச் செம்மல்' 2008.
# அந்துலேனி கதா



**அந்துலேனி கதா** (*Anthuleni Katha*) என்பது 1976 ஆம் ஆண்டு வெளியான இந்தியத் தெலுங்கு மொழித் திரைப்படமாகும், இத்திரைப்படத்தை கே. பாலச்சந்தர் இயக்கியுள்ளார். இத்திரைப்படத்தில் ஜெயபிரதா, ஃபடாஃபட் ஜெயலெட்சுமி, ரஜினிகாந்த் மற்றும் ஸ்ரீப்ரியா ஆகியோர் துணை வேடங்களில் நடித்துள்ளனர். கமல்ஹாசன் கௌரவத் தோற்றத்தில் நடித்திருந்தார்.  

இப்படம் 1974 ஆம் ஆண்டு பாலச்சந்தர் இயக்கிய *அவள் ஒரு தொடர் கதை* என்ற தமிழ் திரைப்படத்தின் மறு உருவாக்கம் ஆகும். இத்திரைப்படம் பின்னர் வங்காள மொழியில் *கபிதா* என மறு உருவாக்கம் செய்யப்பட்டது, கமல்ஹாசன் மறு உருவாக்கம் செய்யப்பட்ட வங்க மொழிப்படத்தில் தனது பாத்திரத்தை மீண்டும் நடித்தார், இதன் மூலம் அவர் வங்காள சினிமாவிற்கு அறிமுகமானார். ஜெயபிரதா நடித்த முதல் பாத்திரம் இதுவாகும். தமிழில் இத்திரைப்படத்தில் சுஜாதா நடித்த பாத்திரத்தை மீண்டும் நடித்தார். இத்திரைப்படம் அவரது சிறந்த படங்களில் ஒன்றாக கருதப்படுகிறது. ரஜினிகாந்தின் முதல் முக்கிய வேடமும் இதுதான். இந்தப் படம் கருப்பு வெள்ளையில் எடுக்கப்பட்டது.  

## கதைக்களம்
சரிதா ( ஜெயபிரதா ) ஒரு ஏழைக் குடும்பத்தில் பணிபுரியும் பெண். அவர் தனது விதவை சகோதரி, திருமணமாகாத சகோதரி, பார்வையற்ற தம்பி, அவரது தாயார், குடிகார சகோதரர் மூர்த்தி ( ரஜினிகாந்த் ) மற்றும் அவரது குடும்பத்தை ஆதரிக்க கடினமாக உழைக்கிறார். அவளுடைய தந்தை குடும்பத்தைக் கைவிட்டு புனித யாத்திரை செல்கிறார். அவளுடைய சகோதரர் பொறுப்புகளை ஏற்கவில்லை என்பது மட்டுமல்லாமல், அவளுக்கு கூடுதல் சிக்கல்களையும் உருவாக்குகிறார்.  

அவளுக்கு ஒரு நீண்டகால காதலன் இருக்கிறான். அவள் அவளைத் திருமணம் செய்து கொள்ள விரும்புகிறாள், ஆனால், அவள் தன் குடும்பத்தின் மீதான ஈடுபாட்டின் காரணமாக திருமணத்தைத் தவிர்த்து விட்டார். அவனுடைய கண்கள் இப்போது சரிதாவின் விதவை தங்கையை ( ஸ்ரீப்ரியா ) நோக்கி அலைகின்றன. சரிதா, தனது காதலன் தனது சகோதரிக்கு எழுதிய காதல் கடிதத்தைப் படித்த பிறகு, அவர்கள் திருமணம் செய்து கொள்ள ஏற்பாடு செய்கிறார், இதனால் அவருடன் வாழ்க்கை நடத்துவதற்கான வாய்ப்பை விட்டுவிடுகிறார். இறுதியில் தன் முதலாளியின் ( கமல்ஹாசனின் ) திருமண முன்மொழிவை அவள் ஏற்றுக்கொள்கிறாள், அவளுடைய சகோதரன் தன் குடும்பத்தைக் கவனித்துக்கொள்ளும் அளவுக்கு பொறுப்பாகிவிட்டான் என்பதை அவள் உணர்ந்தாள். தனது துன்பத்தில் இருக்கும் தோழிக்கு அவள் வாழ்க்கையில் நிம்மதி பெற உதவுகிறாள். அவள் கடின உழைப்பிலிருந்து விலக செய்ய முடிவு செய்கிறாள், ஆனால் வழக்கமான பாலச்சந்தர் பாணி இறுதிக்காட்சியில் ஏற்படும் திருப்புமுனையின் விளைவாக அவ்வாறு செய்ய முடியவில்லை.  

## நடிகர்கள்

- சரிதாவாக ஜெயபிரதா
- சந்திராவாக பதாபட் ஜெயலட்சுமி
- மூர்த்தியாக ரஜினிகாந்த்
- பாரதியாக ஸ்ரீப்ரியா
- விகடகவி கோபாலாக ஜி.வி.நாராயண ராவ்
- திலகமாக பிரசாத் பாபு
- பிரதீப் சக்தி
- சரிதாவின் அம்மாவாக எம்.ஜெயஸ்ரீ
- சுமதியாக சுதா
- அருண் கோஷ் - கௌரவ வேடத்தில் கமல்ஹாசன்

## தயாரிப்பு
கமல்ஹாசன் மற்றும் ரஜினிகாந்த் இருவரும் இந்தப் படத்தின் மூலம் தெலுங்கு சினிமாவில் நடிகராக அறிமுகமானார்கள்.  

## வரவேற்பு
2001 ஆம் ஆண்டில், ஜெயப்பிரதா தனது தனிப்பட்ட வாழ்க்கையில் திரைப்படம் ஏற்படுத்திய தாக்கத்தை ஒப்புக்கொண்டார்.  

## விருதுகள்

; *நந்தி விருதுகள்*  

-
# வேல் கண்ணன்



**வேல் கண்ணன்** (*Vel Kannan*) இந்தியாவின் தமிழ்நாடு மாநிலத்தைச் சேர்ந்த ஒரு கவிஞராவார். 1974 ஆம் ஆண்டு திசம்பர் மாதம் 10 ஆம் தேதியன்று சு. இராமசந்திரன்- இரா. ஜெயமணி தம்பதியருக்கு மகனாக இராமநாதபுரத்தில் பிறந்தார். உயிரோசை இணைய இதழில் 'தூரிகை இறகு' என்ற கவிதை முதன் முதலில் 2009 ஆம் ஆண்டு வெளிவந்தது. மார்க்சியம், காந்தியம், தமிழ் தேசியம் ஆகியவற்றின் மீது ஈடுபாடு கொண்டு தொடர்ந்து கவிதைகள் எழுதி வருகிறார். இவரது கவிதைகள் ஆனந்த விகடன், கணையாழி போன்ற முன்னணி இதழ்களில் வெளிவந்துள்ளன. இசைக்காத இசை குறிப்பு, பாம்புகள் மேயும் கனவு நிலம், லிங்க விரல் என இதுவரை மூன்று கவிதை நூல்கள் வெளிவந்துள்ளன.  

## வாழ்க்கைக் குறிப்பு
1993-ஆம் ஆண்டு திருவண்ணாமலை அரசு மேல் நிலைப் பள்ளியில் பள்ளிக்கல்வியை முடித்தார். 2004 ஆம் ஆண்டு செப்டம்பர் மாதம் 16 ஆம் தேதியன்று கவிதா என்ற பெண்ணை திருமணம் செய்து கொண்டார். திருவண்ணாமலையைச் சேர்ந்த இவர் தற்போது பணி நிமித்தம் சென்னையில் வசிக்கிறார்.
# தில்லி பெண்கள் துடுப்பாட்ட அணி


**தில்லி பெண்கள் துடுப்பாட்ட அணி** (*Delhi women's cricket team*) என்பது இந்திய ஒன்றிய பிரதேசமான தில்லியைப் பிரதிநிதித்துவப்படுத்தும் பெண்கள் துடுப்பாட்ட அணியாகும். இந்த அணி பெண்கள் மூத்தோர் ஒரு நாள் கோப்பை மற்றும் மகளிர் மூத்தோர் இருபது-20 போட்டியில் போட்டியிடுகிறது. இரண்டு கோப்பைகளையும் தலா ஒரு முறை வென்றுள்ளது.  

## குறிப்பிடத்தக்க வீரர்கள்

- அஞ்சூம் சோப்ரா
- ரீமா மல்ஹோத்ரா

## தற்போதைய அணி

- லலிதா சர்மா
- லதிகா குமாரி
- ஆர்த்தி தாமா
- நிருப்மா தன்வார்
- சோனி ஆருசி
- கமல் பாப்யா
- சோனி யாதவ்
- பபிதா நேகி (அத)
- பிரியா புனியா
- சில்பா குப்தா
- சுவேதா செக்ராவத்
- வந்தனா சதுர்வேதி
- நேகா சில்லர்
- மந்தீப் கவுர்
- சோனியா லோஹியா

## கௌரவங்கள்

- **பெண்கள் மூத்தோர் ஒரு நாள் கோப்பை :**
  - **வெற்றியாளர்கள் (1):** 2011–12
  - *இரண்டாமிடம் (2):* 2009–10, 2017–18
- **பெண்கள் மூத்தோர் இருபது20 கோப்பை :**
  - **வெற்றியாளர்கள் (1):** 2017–18
  - *இரண்டாமிடம்* *(1):* 2009–10

## மேலும் பார்க்கவும்

- தில்லி துடுப்பாட்ட அணி
# மலேசிய சபா பல்கலைக்கழகம்


**மலேசிய சபா பல்கலைக்கழகம்** (மலாய்: *Universiti Malaysia Sabah*; ஆங்கிலம்: *University of Malaysia Sabah*; (**UMS**) சீனம்: 马来西亚沙巴大学) என்பது மலேசியா, சபா, கோத்தா கினபாலு மாநகரில் அமைந்துள்ள ஒரு பொதுத்துறை பல்கலைக்கழகம் ஆகும். 24 1994 நவம்பர் 24-ஆம் தேதி; பல்கலைக்கழகம் மற்றும் கல்லூரி பல்கலைக்கழகச் சட்டம் 1971-இன் பிரிவு 6 (1)-இன் கீழ், மலேசிய நாட்டின் ஒன்பதாவது பொது பல்கலைக்கழகமாக நிறுவப்பட்டது.  

இந்தப் பல்கலைக்கழகம் கோத்தா கினபாலுவின் செபாங்கர் விரிகுடாவில் 999 ஏக்கர் நிலப்பரப்பில் அமைந்துள்ளது. கினபாலு மலை மற்றும் தென் சீனக் கடலின் பின்னணியில், அமைந்து இருக்கும் இந்தப் பல்கலைக்கழகம், பெரும்பாலும் தென்கிழக்கு ஆசியாவின் மிக அழகான பல்கலைக்கழக வளாகங்களில் ஒன்றாக கருதப்படுகிறது.  

## பொது
1995-ஆம் ஆண்டில், முதன்முதலில் இந்தப் பல்கலைக்கழகம் சபா, லிக்காஸ் நகரில் உள்ள சபா அறக்கட்டளை சமூகக் கல்லூரி வளாகத்தில் இளங்கலை துறையின் மூலமாகத் தொடங்கப்பட்டது. அப்போது அது ஒரு தற்காலிக இடமாக இருந்தது. 1996-ஆம் ஆண்டில், மெங்கத்தால் டெலிகாம் பயிற்சிக் கல்லூரியில், கற்பித்தல் மற்றும் கற்றல் நடவடிக்கைகளுடன் நடத்தப்பட்டது.  

1999 சூன் மாதம் தொடங்கி 2000 மே மாதம் வரையில், மலேசிய சபா பல்கலைக்கழகத்தின் செயல்பாடுகள், செபாங்கர் விரிகுடாவில் உள்ள அதன் நிரந்தர வளாகத்திற்கு படிப்படியாக மாற்றப்பட்டன. 1999 சனவரி மாதம், லபுவான் தீவில் அதன் பன்னாட்டு வளாகத்தை நிறுவியது. அதன் மூலம் இந்தப் பல்கலைக்கழகம் அதன் கல்வி வரம்பை லபுவான் கூட்டரசு பிரதேசத்திற்கும் விரிவுபடுத்தியது.  

லபுவான் தீவில் உள்ள அதன் பன்னாட்டு வளாகம் லபுவான் நகரில் இருந்து 18 கி.மீ. தொலைவில் உள்ளது. 1 சனவரி 1999-இல், 356 மாணவர்களுடன் அந்தப் பன்னாட்டு வளாகம் செயல்படத் தொடங்கியது.  

## காட்சியகம்
# தேக்யூங்கு சுரங்கம்



**தேக்யூங்கு சுரங்கம்** (*Taehung mine*) வட கொரியாவிலுள்ள மிகப்பெரிய மக்னீசியம் சுரங்கமாகும். உலகிலுள்ள உள்ள மிகப்பெரிய மக்னீசியம் சுரங்கங்களில் இதுவும் ஒன்றாகும். தெற்கு அம்கியோங்கு மாகாணத்தில் நாட்டின் மையப் பகுதியில் தேக்யூங்கு சுரங்கம் அமைந்துள்ளது. இருப்பினும், வசதிகள் பழமையானதாகிவிட்டன என்பதாலும் நிலையற்ற மின்சாரம் வழங்கப்படுவதாலும் முழுமையான உற்பத்தி கட்டுப்படுத்தப்படுகிறது.
# வின்செசுட்டர் சுரங்கம்



**வின்செசுட்டர் சுரங்கம்** (*Winchester mine*) ஆத்திரேலியாவிலுள்ள மிகப்பெரிய மக்னீசியம் சுரங்கமாகும். உலகிலுள்ள உள்ள மிகப்பெரிய மக்னீசியம் சுரங்கங்களில் இதுவும் ஒன்றாகும். ஆத்திரேலிய நாட்டின் வடக்கு ஆட்சிப்பகுதியிலுள்ள பேச்சுலர் நகரத்திற்கு கிழக்கில் 3 கிலோமீட்டர் தொலைவில் வின்செசுட்டர் சுரங்கம் அமைந்துள்ளது. 43.5% மேக்னசைட்டுடன் 16.6 மில்லியன் டன்கள் தாது இருப்பு இங்கு இருப்பதாக மதிப்பிடப்பட்டுள்ளது.
# மக்னீசியம் அசைடு



**மக்னீசியம் அசைடு** (*Magnesium azide*) என்பது Mg(N<sub>3</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மக்னீசியம் நேர்மின் அயனியும் Mg(<sup>2+</sup>) அசைடு எதிர்மின் N<sub>3</sub><sup>-</sup>அயனியும் சேர்ந்து இச்சேர்மம் உருவாகிறது.  

## பண்புகள்
மக்னீசியம் அசைடு எளிமையாக நீராற்பகுப்புக்கு உட்படுகிறது. மற்ற அசைடுகளைப் போலவே இதுவும் வெடிக்கும் தன்மையைக் கொண்டிருக்கிறது
# சரிகா தேவேந்திர சிங் பாகேல்



**சரிகா தேவேந்திர சிங் பாகேல்** எனும் **சரிகா சிங்** (*Sarika Devendra Singh Baghel*-பிறப்பு 9 ஆகத்து 1980) ஓர் இந்திய அரசியல்வாதியும் மேனாள் மக்களவை உறுப்பினரும் ஆவார். இவர் இராஷ்ட்ரிய லோக் தளம் கட்சியினைச் சார்ந்தவர். இக்கட்சியின் வேட்பாளராக உத்தரப் பிரதேசத்தில் உள்ள ஹாத்ராஸ் மக்களவைத் தொகுதிக்கு 2009ஆம் ஆண்டு நடைபெற்ற பொதுத்தேர்தலில் போட்டியிட்டு வெற்றி பெற்று பதினைந்தாவது மக்களவைக்கு உறுப்பினராகத் தேர்ந்தெடுக்கப்பட்டார். பின்னர் இவர் பாரதிய ஜனதா கட்சியில் சேர்ந்துள்ளார்.  

இவர் மீண்டும் போட்டியிட ஆக்ரா மக்களவை வேட்பாளராக 2014ஆம் ஆண்டு நடைபெற்ற தேர்தலில் சமாஜ்வாதி கட்சியின் வேட்பாளராகப் பரிந்துரைக்கப்பட்டார். இருப்பினும், கட்சித் தலைவர் முலாயம் சிங் யாதவை முதியவர் என்று இவரது கணவர் கூறியதால், இவர் கட்சியிலிருந்து நீக்கப்பட்டார்.  

## குடும்பம்
சரிகா தேவேந்திர சிங் பாகேல் மகேந்திர சிங் மற்றும் சிறீமதிக்கு மகளாகப் பிறந்தார். சகுந்தலா தேவி மற்றும் இவர் தேவேந்திர சிங் ஆர்யா பாகேலை மணந்தார். இந்த இணையருக்கு ஒரு மகள் உள்ளார். சரிகா முதுநிலை பட்டாதாரி ஆவார்.
# தாஜ்தர் பாபர்

**தாஜ்தர் பாபர்** (*Tajdar Babar*-18 ஆகத்து 1936 - 2 அக்டோபர் 2021) ஓர் இந்திய அரசியல்வாதியும் தில்லியின் முதல், இரண்டாவது மற்றும் மூன்றாவது சட்டமன்றத்தில் உறுப்பினராக இருந்தவரும் ஆவார். இவர் இந்திய தேசிய காங்கிரசில் உறுப்பினராக இருந்தார். இவர் தில்லி சட்டமன்றத்தின் மிண்டோ சாலை சட்டமன்றத் தொகுதியின் சட்டமன்ற 1993 முதல் 2008வரை உறுப்பினராக இருந்தார்.  

பாபர் 2 அக்டோபர் 2021 அன்று தில்லியில் இறந்தார்.
# துன்பேர்சியா கிரிகோரீ


**துன்பேர்சியா கிரிகோரீ** (தாவரவியல் பெயர்: *Thunbergia gregorii*, *Orange Clock Vine*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 208 பேரினங்கள் அறிவிக்கப்பட்டுள்ளன. அதிலுள்ள “துன்பேர்சியா” என்ற பேரினத்தில், மொத்தம் 150 இனங்கள் உள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1894 ஆம் ஆண்டு வெளிவந்துள்ளதாக, கியூ தாவரவியல் ஆய்வகம் தெரிவிக்கிறது.  

## வாழிடங்கள்
இத்தாவரத்தின் பிறப்பிடங்களாக புருண்டி, எத்தியோப்பியா, கென்யா, தன்சானியா, உகாண்டா, சாயிர் ஆகிய நாடுகள் என தெரிவிக்கப்பட்டுள்ளது. மேலும், மதீரா, வனுவாட்டு ஆகிய நாடுகளில் அறிமுகத் தாவரமாகவும் காணப்படுகிறது.  

## வளரியல்பு
இத்தாவரம் 8 முதல் 10 அடி உயரம் வரை வளரும் இயல்புடைய கொடியாகும். பற்றி வளர பிடி இல்லையெனில், தரையில் படர்ந்து வளரும் இயல்புடையதாகும். கோடைகாலத்தில் ஏறத்தாழ நான்கு செண்டிமீட்டர் வரையுள்ள மஞ்சள் நிற மலர்களைப் பூக்கும் தன்மையுடையது.  

## பயன்கள்
இத்தாவரம் தோட்டங்களில் அழகுக்காக முதன்மையாக வளர்க்கப்பட்டாலும், காய்ச்சல், இருமல், சில தோல் நோய்களுக்கும் மருத்தாகப் பயனாகிறது.
# சிபென்சர் லீ மார்சன்டு மூரே

**சிபென்சர் லீ மார்சன்டு மூரே** (*Spencer Le Marchant Moore*) (1 நவம்பர் 1850 – 14 மார்ச்சு 1931) என்பவர் இங்கிலாந்து நாட்டு தாவரவியலாளர் ஆவார். இவர் இங்கிலாந்தில் (Hampstead) பிறந்தவர். இவ்வறிஞர் அரச கழக தாவரவியல் பூங்கா, கியூ ஆய்வகத்தில், 1870 முதல் 1879 வரை பணியாற்றினார். அப்பொழுது தாவரங்களைக் குறித்து பல ஆய்வுக் கட்டுரைகளை எழுதினார். பிறகு இறக்கும் வரை, 1896 ஆம் ஆண்டு வரை, இயற்கை வரலாற்று அருங்காட்சியகம், இலண்டன் சிறப்பு நிலை ஆய்வாளராக பணியாற்றினார். திசம்பர் 1894 முதல் அக்டோபர் 1895 வரை மேற்கு ஆஸ்திரேலியா தொலைதூரப் பகுதிகளுக்கான பயணத்தில் அவர் ஈடுபட்டார். தாவரப் பேரினமான, *சிபென்சிரயா* (Spenceria) இவரினை நினைவுக்கூற உருவாக்கப்பட்டது.  

## பன்னாட்டு பெயர்சுருக்கத் தரக்குறியீடு

- 2519 தாவரங்களில் இவரது பெயர்சுருக்கம் நிறுவப்பட்டுள்ளது.
# நிகிதா ஆனந்த்


*'நிகிதா ஆனந்த்* ( *Nikita Valentinaa* ) நிகிதா வாலண்டினா எனவும் அறியப்படும் இவர் ஓர் இந்திய நடிகையாவார். இவர், வடிவழகியாகவும், தொலைக்காட்சி தொகுப்பாளராகவும் மற்றும் அழகுப் போட்டியின் வெற்றியாளராகவும் உள்ளார். இவர் *மிஸ் யுனிவர்ஸ்* 2003 இல் இந்தியாவைப் பிரதிநிதித்துவப்படுத்தினார். அதில் இவர் வெற்றி பெறவில்லை. 1992 இல் *மிஸ் யுனிவர்ஸ்* போட்டியில் கலந்து கொண்ட இவர் 2002 வரை பதினொரு வருடம் தொடர் வெற்றியைப் பெற்றார்.  

## ஆரம்ப கால வாழ்க்கை
நிகிதா பஞ்சாபின் ஜலந்தரில் ஒரு பஞ்சாபி குடும்பத்தில் பிறந்தார். இவரது தந்தை *பிரிகேடியர்* எஸ். எஸ். ஆனந்த், இந்திய ராணுவத்தில் ஒரு மருத்துவர். அவரது பணி நிமித்தமாக அடிக்கடி இடமாற்றம் செய்யப்பட்டார். எனவே நிகிதாவும் வெவ்வேறு பள்ளிகளில் (மகாராட்டிராவின் புனேவிலுள்ள புனித மேரி பள்ளி ; சார்க்கண்டின் ராஞ்சியிலுள்ள *பிஷப் வெஸ்ட்காட்* பெண்கள் பள்ளி; மும்பையின் *கதீட்ரல்* மற்றும் *ஜான் கானான்* பள்ளிகள் மற்றும் புது தில்லியிலுள்ள தேசிய உடையலங்கார தொழில்நுட்பக் கல்லூரி போன்றவற்றில் படிக்க வழிவகுத்தது. இவருக்கு ஒரு சகோதரனும் இருக்கிறார். இவர் இப்போது திரைப்படம் மற்றும் தொலைக்காட்சிக்கான ஆசிய அகதாமியின் சர்வதேச மகளிர் திரைப்பட மன்றத்தின் உறுப்பினராக உள்ளார்.  

## தொழில்
நிகிதா ஆனந்த் தனது ஆரம்ப கட்டத்திலேயே அழகுப் போட்டிகளில் பங்கேற்கத் தொடங்கினார். மேலும் 13 வயதில் மிஸ் ராஞ்சியாக முடிசூட்டப்பட்டார். இவர் 10 ஆம் வகுப்பு படிக்கும் போதிலிருந்தே உணவுக் கட்டுப்பாட்டில் இருந்தார்  

தில்லியின் தேசிய உடையலங்கார தொழில்நுட்பக் கல்லூரியில் இரண்டாம் ஆண்டு மாணவியாக இருந்தபோது, 2003 இல் நடந்த *பெமினா மிஸ் இந்தியா* போட்டியில் வென்றார். போட்டியில் மன்னிப்பு கேட்படதைவிட மன்னிப்பதே சிறந்தது என்று நினைக்கிறாரா என கேள்வி கேட்கப்பட்டது. அதற்கு "தவறு செய்வது மனித இயல்பு, மன்னிப்பது தெய்வீகமானது. மேலும் நாம் மன்னித்து வாழ்க்கையை சிறப்பாக மாற்ற வேண்டும்" என பதில் அளித்தார். பின்னர் முந்தைய வெற்றியாளரான நேஹா தூபியாவால் முடிசூட்டப்பட்டார். மேலும் பனாமாவின் பனாமா நகரில் நடந்த *மிஸ் யுனிவர்ஸ்* போட்டியில் இந்தியாவைப் பிரதிநிதித்துவப்படுத்தும் வாய்ப்பையும் பெற்றார்.  
## திரை வாழ்க்கை
பின்னர் இவருக்கு பாலிவுட்டில் நடிக்க வாய்ப்பு கிடைத்தது. சிரேயசு தள்பதே என்ற நடிகருடன் இணைந்து *தில் தோஸ்தி* திரைப்படத்தில் அறிமுகமானார். அதில் இவர் பிரேர்ணா என்ற கல்லூரி மாணவியாக நடித்தார். திரைப்படம் எதிர்மறையான விமர்சனங்களைப் பெற்றிருந்தாலும், இவரது நடிப்பு பாராட்டப்பட்டது.  

பின்னர் மனிஷா கொய்ராலாவுடன் *ஏக் செகண்ட்...ஜோ ஜிந்தகி பாதல் தே?* ( 2010 ) மற்றும் *நிலேஷ் மல்ஹோத்ரா*வின் இயக்கத்தில் சீனத் அமானுடன் *மோனோபோலி - தி கேம் ஆஃப் மணி* ஆகிய படங்களில் பணிபுரிந்தார். முந்தையது எதிர்மறையான விமர்சனங்களைப் பெற்றது.
# மலேசிய திராங்கானு பல்கலைக்கழகம்



**மலேசிய திராங்கானு பல்கலைக்கழகம்** (மலாய்: *Universiti Malaysia Terengganu*; ஆங்கிலம்: *University Malaysia Terengganu*; (**UMT**) சீனம்: 馬來西亞登嘉樓大學 என்பது மலேசியா, திராங்கானு, கோலா நெருசு மாவட்டம், கோலா திராங்கானு நகர்ப்புறத்தில் அமைந்துள்ள ஒரு பொதுத்துறை பல்கலைக்கழகம் ஆகும்.  

முன்னர் இந்தப் பல்கலைக்கழகம் மலேசிய அறிவியல் மற்றும் தொழில்நுட்பப் பல்கலைக்கழகக் கல்லூரி மலேசியா (**KUSTEM**) என்று அழைக்கப்பட்டது. இது 1 பிப்ரவரி 2007 அன்று மலேசிய அரசிதழில் அதிகாரப்பூர்வமாகப் பட்டயப்படுத்தப்பட்டது.  

## பொது

மலேசிய திராங்கானு பல்கலைக்கழகம் என்பது 1979-ஆம் ஆண்டில், மலேசிய புத்ரா பல்கலைக்கழகத்தின் மீன்வளம் மற்றும் கடல் அறிவியலுக்கான மையமாகத் தொடங்கியது. அப்போதைய அந்த மையம் கோலா திராங்கானுவில் உள்ள மெங்காபாங் தெலிபோட் எனும் கடற்கரை கிராமப் பகுதியில் அமைந்து இருந்தது.  

மீன்வளம் மற்றும் கடல்சார் அறிவியல் திட்டங்களில் ஈடுபட்ட மாணவர்கள் மற்றும் விரிவுரையாளர்களுக்கு அவர்களின் நடைமுறை ஆராய்ச்சிகளை நடத்துவதற்கான வசதிகளை வழங்கி வந்தது.  

இறுதியில், செர்டாங்கில் இருந்த மலேசிய புத்ரா பல்கலைக்கழகத்தின் மீன்வளம் மற்றும் கடல் அறிவியலுக்கான மையம் கோலா திராங்கானுவுக்கு மாற்றப்பட்டது. அதே கட்டத்தில் அந்த மீன்வள மையம் கிளை வளாகமாக மாற்றப்பட்டது.  

1996 சூன் மாதம், மலேசிய திராங்கானு வேளாண் பல்கலைக்கழகம் (**UPMT**) என மறுபெயரிடப்பட்டது. மேலும் அப்போதைய அந்தப் பல்கலைக்கழகத்தில் கூடுதலாக அறிவியல் மற்றும் தொழில்முறை இலக்கியத் துறை எனும் ஒரு புதிய பிரிவும் உருவாக்கப்பட்டது.  

### மலேசிய அறிவியல் தொழில்நுட்ப பல்கலைக்கழகக் கல்லூரி

பின்னர், 5 மே 1999-இல் திராங்கானு பல்கலைக்கழகக் கல்லூரியை (**KUT**), மலேசிய புத்ரா பல்கலைக்கழகத்தின் இணை வளாகமாக நிறுவுவதற்கு மலேசிய அமைச்சரவை ஒப்புதல் அளித்தது. பின்னர் திராங்கானு பல்கல்கலைக்கழகக் கல்லூரிக்கு 1 மே 2001-இல் தன்னாளுமைத் தகுதி வழங்கப்பட்டது.  

மற்றும் 20 சூன் 2001-இல் மலேசிய அறிவியல் மற்றும் தொழில்நுட்பப் பல்கலைக்கழகக் கல்லூரி (**KUSTEM**) என மறுபெயரிடப்பட்டது.  

பிப்ரவரி 1, 2007-இல், மலேசிய அறிவியல் மற்றும் தொழில்நுட்பப் பல்கலைக்கழகக் கல்லூரிக்கு, முழு அளவிலான பல்கலைக்கழக தகுதி வழங்கப்பட்டது. அந்தத் தகுதி உயர்வுடன், அந்தக் கல்லூரிக்கு மீண்டும் பெயர் மாற்றப்பட்டு; இன்றுவரை மலேசிய திராங்கானு பல்கலைக்கழகம் (**UMT**) என்று அழைக்கப்படுகிறது. அத்துடன் பழைய பல்கலைக்கழகச் சின்னமும் மாற்றப்பட்டது.
# துசிதா

போது செதுக்கப்பட்ட துசிதா சொர்க்கத்தின் கல் சிற்பம்]]  
**துஷிதா** (சமசுகிருதம்) அல்லது **துசிதா** (பாளி) என்பது பௌத்த சமயத்தில் யம சொர்க்கத்திற்கும் நிர்மாணராதி சொர்க்கத்திற்கும் இடையில் அமைந்துள்ள ஆறு ஆசை மண்டல (காமதாது) தேவலோகங்களில் ஒன்றாகும். மற்ற தேவலோகங்களைப் போலவே, துசிதா தியானத்தின் மூலம் அடையக்கூடியது என்று கூறப்படுகிறது. போதிசத்துவர் சுவேதகேது (பாளி: சேடகேது, "வெள்ளை பதாகை") வரலாற்று கௌதம புத்தராக பூமியில் மறுபிறவி எடுப்பதற்கு முன்பு வாழ்ந்த சொர்க்கம் இது. அது போலவே, போதிசத்துவர் நாதர் ("பாதுகாவலர்") தற்போது துசிதா சொர்க்கத்தில் வசிக்கிறார் என்றும், பின்னர் அடுத்த புத்தராக மைத்ரேயராக பிறப்பார் எனவும் நம்பப்படுகின்றது.  

## பௌத்தம்
போதிசத்துவர். எழுத்தோலை கையெழுத்துப் பிரதி, நாளந்தா, பீகார், இந்தியா]]  
பௌத்தத்தில் உள்ள அனைத்து சொர்க்க மண்டலங்களையும் போலவே, துசிதா சொர்க்கமும் தெய்வீக மனிதர்கள் அல்லது தேவர்களின் வசிப்பிடமாகும். பாளி நியதியின் *விசாகுபோசதா சுட்டாவின்* படி, இங்கு நேரம் பூமியை விட மிகவும் வித்தியாசமாக இயங்குகிறது. நானூறு மனித வருடங்கள் துசித தேவர்களின் ஒரு இரவும் பகலும் ஆகும். அவர்களுடைய மாதம் முப்பது நாட்களைக் கொண்டது மற்றும் ஓராண்டு பன்னிரண்டு மாதங்களை கொண்டது. துசித தேவர்களின் ஆயுட்காலம் அந்த சொர்க்க வருடங்களில் நான்காயிரம் ஆகும்.  

மகாயான பௌத்த சிந்தனையில், துசிதா சொர்க்கம் என்பது அனைத்து போதிசத்துவர்களும் தங்கள் அடுத்த வாழ்க்கையில் முழு ஞானத்தை அடையும் இடமாக உள்ளது. மகாயான உரையான *அளவிட முடியாத வாழ்க்கையின்* *பெரிய சூத்திரத்தில்* அத்தகைய ஒரு குறிப்பைக் காணலாம்: இந்த போதிசத்துவர்கள் ஒவ்வொருவரும், மகாசத்வர் சமந்தபாத்திரரின் நற்பண்புகளைப் பின்பற்றி, போதிசத்துவ பாதையின் அளவிட முடியாத நடைமுறைகள் மற்றும் சபதங்களைக் மேற்கொண்டவர்கள், மேலும் அனைத்து புண்ணிய செயல்களிலும் உறுதியாக வாழ்கிறார்கள். இவர்கள் பத்து காலாண்டுகளிலும் சுதந்திரமாக பயணம் செய்கின்றனர் மற்றும் திறமையான வழிமுறைகளைப் பயன்படுத்துகின்றனர். இவர்கள் புத்தர்களின் தர்மத்தின் கருவூலத்தில் நுழைந்து, மற்ற கரையை அடைகிறார். எண்ணற்ற உலகங்கள் முழுவதும் பயணித்து இவர்கள் ஞானம் அடைகிறார்கள். முதலில், துசிதா சொர்க்கத்தில் வசிக்கும் இவர்கள் பின்னர் தாய் வயிற்றில் குடிகொள்கின்றனர்.  

எனவே துசிதா சொர்க்கம் மைத்திரேய புத்தருடன் நெருங்கிய தொடர்புடையது, மேலும் பல பௌத்தர்கள் அங்கு மறுபிறவி எடுப்பதாக சபதம் செய்கிறார்கள், இதனால் போதிசத்துவாவின் போதனைகளைக் கேட்க முடியும் மற்றும் இறுதியில் அவர் புத்தராக மாறும்போது அவருடன் மீண்டும் பிறக்க முடியும். மற்ற போதிசத்துவர்கள் இந்த சொர்க்கத்தில் அவ்வப்போது வசிக்கிறார்கள். துசிதா சொர்க்கம் பூமியின் உலக அமைப்பின் ஒரு பகுதியாகும், மேலும் இது ஒப்பீட்டளவில் பூமிக்கு நெருக்கமாக உள்ளது. அதேசமயம் அமிதாபா புத்தரின் *தூய நிலம்* முற்றிலும் ஒரு தனி உலக அமைப்பாகக் கருதப்படுகிறது.  

ராணி மாயா தனது மகன் புத்தர் பிறந்து ஏழு நாட்களுக்குப் பிறகு இறந்துவிட்டார், பின்னர் துசிதா சொர்க்கத்தில் மீண்டும் பிறந்தார் என்று பெரும்பாலான பௌத்த இலக்கியங்கள் கூறுகின்றன. புத்தரின் ஞானம் பெற்ற ஏழு ஆண்டுகளுக்குப் பிறகு, அவர் தவதிம்சா சொர்க்கத்தைப் பார்வையிட வந்தார், அங்கு புத்தர் அவருக்கு அபிதர்மத்தைப் போதித்தார் என நம்பப்படுகின்றது.  

## இந்து சமயம்
இந்து மதத்தில், துசிதாக்கள் ஒன்பது கண தெய்வங்களில் ஒன்றாகக் குறிப்பிடப்படுகின்றன.
# டெண்டாய்


**டெண்டாய்** (தாமரை பள்ளி என்றும் அழைக்கப்படுகிறது) என்பது ஒரு மகாயான பௌத்த பாரம்பரியம் ஆகும். இது சப்பானில் துறவி சாய்ச்சோவால் (மரணத்திற்குப் பின் டெங்கியோ டெய்ஷி என்று அழைக்கப்படுகிறார்) அதிகாரப்பூர்வமாக நிறுவப்பட்டது. சப்பானிய டெண்டாய் பள்ளி தொடக்கத்திலிருந்தே ஹை மலையை அடிப்படையாகக் கொண்டது. ஹெயன் காலத்தில் (794-1185) இது முக்கியத்துவம் பெற்றது. இது படிப்படியாக சக்திவாய்ந்த மற்ற பள்ளிகளை பின்னுக்கு தள்ளி அரச நீதிமன்றத்தில் மிகவும் செல்வாக்கு மிக்க பிரிவாக மாறியது.  

காமகுரா காலத்தில் (1185-1333) டெண்டாய் சப்பானிய பௌத்தத்தின் மேலாதிக்க வடிவங்களில் ஒன்றாக மாறியது. சப்பானில் ஏராளமான டெண்டாய் கோயில்கள் மற்றும் பரந்த நில உடைமைகள் உள்ளன. காமகுரா காலத்தில், பல்வேறு துறவிகள் டெண்டாயை விட்டு வெளியேறி தங்களுடைய புதிய பள்ளிகளை நிறுவினர். 1571 இல் ஓடா நோபுனாகா டெண்டாய் தலைமைக் கோவிலை அழித்தது, அத்துடன் தலைநகரை கியோட்டோவிலிருந்து எடோவிற்கு புவியியல் ரீதியாக மாற்றியது, டெண்டாயின் செல்வாக்கை மேலும் பலவீனப்படுத்தியது.  

சீன மற்றும் சப்பானிய மொழிகளில், அதன் பெயர் அதன் தாய் சீன பௌத்த பள்ளியான தியான்டாய்க்கு ஒத்திருக்கிறது. இரண்டு மரபுகளும் *தாமரை சூத்திரத்தின்* முக்கியத்துவத்தை வலியுறுத்துகின்றன மற்றும் தியான்டாய் தேசபக்தர்களின் போதனைகளை மதிக்கின்றன. ஆங்கிலத்தில் டெண்டாய் குறிப்பாக சப்பானிய பள்ளியைக் குறிக்கப் பயன்படுத்தப்படுகிறது. ஹசாமா ஜிகோவின் கூற்றுப்படி, டெண்டாயின் முக்கிய பண்பு "ஒரு விரிவான பௌத்தத்தை ஆதரிப்பதாகும்".  

போதிசத்துவ விதிகளின் பிரத்தியேகமான பயன்பாடு, நான்கு ஒருங்கிணைந்த பள்ளிகள் அடிப்படையிலான ஒரு நடைமுறை பாரம்பரியம் மற்றும் படிப்பிற்கு முக்கியத்துவம் கொடுப்பது ஆகியவை டெண்டாயின் மற்ற தனித்துவமான கூறுகளாகும். டேவிட் சேப்பல் டெண்டாயை மிக விரிவான மற்றும் பன்முகப்படுத்தப்பட்ட பௌத்த பாரம்பரியமாகப் பார்க்கிறார். இது பிற கலாச்சாரங்களுக்கு ஏற்பவும், புதிய நடைமுறைகளை உருவாக்கவும், புத்த மதத்தை உலகளாவிய மயமாக்கவும் ஏற்ற ஒரு மத கட்டமைப்பை வழங்குகிறது என கூறுகிறார்.  

## வரலாறு
ஜியான்சென் 754 ஆம் ஆண்டிலேயே டெண்டாய் போதனைகளை சப்பானுக்குக் கொண்டு வந்திருந்தாலும், அதன் போதனைகள் பல தலைமுறைகளுக்குப் பிறகு துறவி சாய்ச்சோ (767-822) 804 இல் அரச பணிகளில் சேரும் வரை வேரூன்றவில்லை. சாய்ச்சோ ஹியே மலையில் *என்ரியாகு-ஜி*யை நிறுவினார். ஷிங்கோன் பௌத்தத்தின் வருங்கால நிறுவனர் குகாய் அதே பணியில் சாய்ச்சோவுடன் பயணித்தார்; இருப்பினும், இருவரும் இந்த காலகட்டத்தில் சந்தித்ததற்கான எந்த ஆதாரமும் இல்லை.  

நிங்போ நகரத்தில் சாய்ச்சோ தியான்டாய் தேசபக்தரான தாவோசுயியிடம் அறிமுகமானார், பின்னர் அவர் தியான்டாய் மலைக்குச் சென்றார். சான் கட்டளைகள் மற்றும் சீன பௌத்தம் பற்றிய போதனைகள் மற்றும் துவக்கங்களைப் பெற்ற பிறகு, சாய்ச்சோ தனது நேரத்தை தியான்டாய் நூல்களின் துல்லியமான நகல்களை உருவாக்குவதற்கும் படிப்பதற்கும் செலவிட்டார். 805 ஆம் ஆண்டின் ஆறாவது மாதத்தில், சைச்சோ சீனாவுக்கான அதிகாரப்பூர்வ பணியுடன் சப்பானுக்குத் திரும்பினார்.  

அரச மரபுக்கு தியான்டாய் மற்றும் புத்த மதத்தின் மீதான ஆர்வம் காரணமாக, சாய்ச்சோ திரும்பியவுடன் முக்கியத்துவம் பெற்றார். அவரைப் பேரரசர் கன்மு (735-806) பல்வேறு ஆழ்ந்த சடங்குகளைச் செய்யுமாறு கேட்டுக் கொண்டார், மேலும் சைச்சே சப்பானில் ஒரு புதிய, சுதந்திரமான டெண்டாய் பள்ளிக்கான அங்கீகாரத்தையும் பேரரசரிடம் கோரினார். பேரரசர் இந்த கோரிக்கையை அனுமதித்தார்.
# தலாரியா



**தலாரியா** அல்லது **சிறகு செருப்புகள்** என்பது கிரேக்க தூதர் கடவுளான எர்மெசுவின் (ரோமானிய மெர்குரி) சிறகுகள் கொண்ட செருப்பு சின்னமாகும். அவை எப்பெசுடசு கடவுளால் அழியாத தங்கத்தால் செய்யப்பட்டதாகக் கூறப்படுகிறது, மேலும் அவை எந்த பறவையை விடவும் வேகமாக பறக்க வல்லன.  

## சொற்பிறப்பியல்
லத்தீன் பெயர்ச்சொல் *தலாரியா* என்பது "கணுக்கால்" என்பதைக் குறிக்கிறது. இதிலிருந்து "சிறகுகள் கொண்ட செருப்புகள்" என்பதன் பொருளை ரோமானியர்கள் எவ்வாறு அடைந்தார்கள் என்பது உறுதியாகத் தெரியவில்லை, ஒருவேளை கணுக்கால்களில் இறக்கைகள் இணைக்கப்பட்டிருக்கலாம் அல்லது கணுக்கால்களைச் சுற்றி செருப்புகள் கட்டப்பட்டிருக்கலாம் என யூகிக்கப்படுகின்றது.
# திரேசிய மதம்


**திரேசிய மதம்** என்பது திரேசியர்களின் தொன்மவியல், சடங்கு நடைமுறைகள் மற்றும் நம்பிக்கைகளை உள்ளடக்கியது. இது பழங்காலத்தில் கிழக்கு மற்றும் தென்கிழக்கு ஐரோப்பா மற்றும் வடமேற்கு அனடோலியாவில் வசித்து வந்த நெருங்கிய தொடர்புடைய பண்டைய இந்திய-ஐரோப்பிய மக்களின் தொகுப்பாகும். திரேசியர்கள் தங்கள் சடங்குகளை விவரிக்கும் விரிவான நூல்கள் எதையும் விட்டு செல்லவில்லை. ஆனால் அவர்களின் நம்பிக்கைகள் பற்றிய தகவல்கள் கல்வெட்டியல் ஆதாரங்கள் மற்றும் பண்டைய கிரேக்க எழுத்துக்கள் மூலம் கிடைக்கின்றன. இது பிற்பகுதியில் திரேஸில் சூரிய வழிபாட்டுடன் இணைந்து ஒரே தெய்வமாக ஒன்றிணைந்தன.  

## தோற்றம்
திரேசிய மதம் குறிப்பாக அதன் படைப்புக் கதை இந்திய-ஐரோப்பிய மக்களின் மதத்திலிருந்து பெறப்பட்டது. திரேசிய கருத்தாக்கம் உலகம் நான்கு கூறுகளால் (காற்று, பூமி, நெருப்பு, நீர்) ஆனது என்று நம்பியது. இது ஆரம்பகால வெண்கல யுகத்திலிருந்து (கிமு நான்காம் மில்லினியத்தில்) இயற்றப்பட்ட கவிதைகள் மற்றும் பாடல்களில் பதிவு செய்யப்பட்டது. கிமு 2 ஆம் மில்லினியத்தின் பிற்பகுதியில் வெண்கல யுகத்தின் பிற்பகுதியில் வாய்வழியாக கூறப்பட்டது. வெண்கல யுகத்தின் முடிவில், சூரிய வழிபாட்டு முறை பரவலாக இருந்தது. தினசரி உபயோகப் பொருட்களும் கலையும் சூரியனின் சின்னங்களால் அலங்கரிக்கப்பட்டன, மேலும் சூரியனின் பிரதிநிதித்துவங்கள் பாறைகளில் செதுக்கப்பட்டன.  

வெண்கல யுகத்தின் பிற்பகுதி வடக்கு கிரேக்கம் மற்றும் மற்றும் ஆசியா இடையே கணிசமான கலாச்சார தொடர்புகள் இருந்த காலகட்டமாகும். இந்த கலாச்சார தொடர்பு திரேஸில் உள்ள தாய் தெய்வத்தின் மீதான நம்பிக்கை போன்ற குறிப்பிடத்தக்க மத பரிமாற்றங்களுக்கு வழிவகுத்தது. கி.மு. 2 ஆம் மில்லினியத்தின் பிற்பகுதியிலும், கி.மு 1 ஆம் மில்லினியத்தின் முற்பகுதியிலும் பரிணாம வளர்ச்சியுடன், பெரிய தாய் தேவியின் நம்பிக்கை பரவியது. இது திரேஸில் மெகாலிதிக் கலாச்சாரத்தின் சமகாலத்தில் செழிப்புடன் இருந்தது. இந்த மெகாலிதிக் கலாச்சாரத்தின் நினைவுச்சின்னங்கள, அதாவது செவ்வக வடிவ பாறைகள், பரிசு தொட்டிகள், தியாகங்களுக்கான தளங்கள், நீரூற்றுகள், சரணாலயங்கள், வளாகங்களுக்கு புனிதமான படிகள். மெகாலிதிக் கட்டமைப்புகள் மற்றும் டால்மன்கள் என்று பல உள்ளன. வெண்கல யுகத்தின் பிற்பகுதியிலும் இரும்புக் காலத்தின் ஆரம்ப காலத்திலும், பால்கன் தீபகற்பத்தில் சமூக நெருக்கடியின் போது அனடோலியாவிலிருந்து த்ரேஸ் வரை சாக்ரசு (டயோனிசசு) வழிபாட்டு முறை பரவியது. சாக்ரசு வழிபாட்ட முறை உள்ளூர் சூரிய வழிபாட்டு முறைகளின் பயிற்சியாளர்களால் ஆரம்பத்தில் எதிர்க்கப்பட்ட போதிலும், அது இறுதியில் திரேஸில் நிலைநிறுத்தப்பட்டது, அதன் பிறகு அது சூரிய வழிபாட்டுடன் இணைந்தது மற்றும் சூரியன் மற்றும் மற்ற தெய்வங்கள் ஒரே தெய்வமாக ஒன்றிணைந்தன.
# நான் பெண் விருதுகள்

**நான் பெண் விருதுகள்** (ஐ ஆம் வுமன்-*I Am Woman awards*) என்பது கரண் குப்தா கல்வி அறக்கட்டளை மற்றும் ஐ. இ. வணிகப் பள்ளி மூலம் பெண்களின் உத்வேகத்தைக் கொண்டாடவும் விருது வழங்கவும் உருவாக்கப்பட்ட ஒரு தளமாகும். நிகழ்ச்சியில் பெண்கள் தங்களின் தொழில்சார் மற்றும் தனிப்பட்ட சவால்கள் மற்றும் அதை எப்படிச் சமாளித்தார்கள் என்பது பற்றிப் பேசுகிறார்கள்.  

நீரஜா, லக்கி மொரானி, அம்ரிதா ராய்சந்த், தேவிதா சராஃபு உள்ளிட்ட படங்களில் நடித்ததற்காக சோனம் கபூர் ஐ ஆம் வுமன் 2016ஆண்டிற்கான விருதினைப் பெற்றுள்ளார்.  

ஏப்ரல் 2017-இல் அம்ருதா பட்னாவிஸ், லட்சுமி அகர்வால், சிறிகௌரி சாவந்த், கரிசிகா லுல்லா, ஃபராஹ் கான் அலி, மாலினி அகர்வால் மற்றும் சாகீன் மிசுதிரி ஆகியோருக்கு பெண்கள் அதிகாரமளிப்பதற்காகச் செய்த பங்களிப்புகளுக்காக நான் பெண் விருதுகள் வழங்கப்பட்டன.  

2018ஆம் ஆண்டின் நான் பெண்மணியின் மூன்றாவது விருதில் சுஷ்மிதா சென், லியா டாடா, மிஷெல் பூனாவல்லா, பாவனா ஜஸ்ரா, பல்குனி பீகாக், மலிஷ்கா ஆர்ஜே, பா சிங், பிரீத்தி சீனிவாசன் மற்றும் ஜோதி தவாலே ஆகியோர் விருது பெற்றனர். இந்த நிகழ்வை அம்பர் விக்மோர் மற்றும் மதுபாலா தொகுத்து வழங்கினர்னர். நான் பெண் விருதுகளின் இந்த பதிப்பில், விருதுகளுக்கான பரிந்துரைகள் பொதுமக்களிடமிருந்தும் பெறப்பட்டது. இதில் ஆயிரக்கணக்கான பரிந்துரைகள் பெறப்பட்டன. மதிப்புமிக்க விருது வழங்கும் விழாவில் விருந்தினர்கள் மற்றும் பிரபலங்கள் மஹேகா மிர்பூரி, ஷீபா ஆகாஷ்தீப், ரேஷ்மா மெர்ச்சன்ட், ஃபரா கான் அலி, ஆர்த்தி மற்றும் கைலாஷ் சுரேந்திரநாத், மிரீனல் தேஷ்ராஜ், விகாஸ் பல்லா, கிரண் பாவா, அர்சூ கோவித்ரிகர், அதிதி கோவித்ரிகர் உள்ளிட்ட பலர் கலந்துகொண்டனர்.  

ஏப்ரல் 2019-இல், கரண் குப்தா நான் பெண்மணியின் 4வது பதிப்பைத் தொகுத்து வழங்கினார். சோனாலி பிந்த்ரே, வடிவமைப்பாளர் நீதா லுல்லா, ஜெனிசிஸ் சொகுசு நிறுவனத்தின் இணை நிறுவனர் தீபிகா கெஹானி, பிரியா குமார் (ஆசிரியர்), இன்ஃபோசிஸ் கற்றல் தலைவர் கிஷா குப்தா, வழக்கறிஞர் தீபிகா சிங் ரஜாவத் மற்றும் சமூக ஆர்வலர்கள் சிந்துதாய் சப்கல் மற்றும் நீகாரி மண்டலி ஆகியோர் வெற்றி பெற்றனர். குழு விவாதங்களுக்கு மானசி ஜோசி ராய், மானசி இசுகாட் மற்றும் நடிகர்கள் ரோஹித் ராய், பர்வின் தபாசு மற்றும் தனுஜ் விர்வானி ஆகியோர் தொகுத்து வழங்கினர். திவ்யா சேத், வித்யா மால்வடே, சந்தீப் சோபர்கர், ஆர்த்தி மற்றும் கைலாஷ் சுரேந்திரநாத் உள்ளிட்டோர் மதிப்புமிக்க விருது வழங்கும் விழாவில் விருந்தினர்களாகக் கலந்துகொண்டனர். முந்தைய 'நான் பெண்' விருது வென்ற ரேஷ்மா மெர்ச்சன்ட், கிரண் பாவா, மஹேகா மிர்பூரி மற்றும் பாவ்னா ஜஸ்ரா ஆகியோரும் கலந்து கொண்டனர். சோனாலி பிந்த்ரே பெண்கள் பொருளாதார ரீதியாக சுதந்திரமாக இருக்க வேண்டும் என்று அறிவுறுத்தினார்.  

-
# நீரஜா பானோட் விருது

**நீரஜா பானோட் விருது** (*Neerja Bhanot Award*) என்பது இந்தியாவில் உள்ள நீரஜா பானோட் - பான் ஆம் அறக்கட்டளையால் ஆண்டுக்கு ஒருமுறை வழங்கப்படும் அங்கீகார விருதாகும். இந்நாட்டின் சமூக அநீதிக்கு ஆளான ஒரு பெண்ணுக்கு, நிலைமையை மன உறுதியுடனும், மன உறுதியுடனும் எதிர்கொண்டு மற்ற இதேபோன்ற துயரத்திலுள்ள பெண்களுக்கு வழிகாட்டும் பெண்களுக்கு வழங்கப்படுகிறது. 1986ஆம் ஆண்டு செப்டம்பர் மாதம் கராச்சி விமான நிலையத்தில் (பாக்கித்தான்) பான் ஆம் விமானம் 73 கடத்தலின் போது, தனது உயிரைத் தியாகம் செய்து நூற்றுக்கணக்கான உயிர்களைக் காப்பாற்றிய மூத்த வானூர்தி பர்சர் நீரஜா பானோட்டின் நினைவாக 1990ஆம் ஆண்டு நிறுவப்பட்டது. இது ரூபாய் 1.5 லட்சம் ரொக்கப் பரிசு, பாராட்டுப் பத்திரம் மற்றும் கோப்பை ஆகியவற்றைக் கொண்டுள்ளது.  

## விருதாளர்கள்

- 1991 - பூர்ணிமா சாதனா, சாதனா பவார்
- 1992 - சத்யா ராணி சாதா, அம்ரிதா அகுவாலியா
- 1993 - ஷெஹ்னாசு சேக்
- 1994 - பன்வாரி தேவி
- 2001 – யசோதா ஏகாம்பரம்
- 2002 - ஆலிசு கார்க், பிளவியா ஆக்னசு
- 2003 – சிவானி குப்தா
- 2004 – மங்கள பாட்டீல்
- 2012 – ஆசா மன்வானி
- 2014 – ராஷ்மி ஆனந்த்
- 2015 – சுபாசினி வசந்த்
- 2016 - சிந்துதாய் சப்கல்
- 2017 - சரோஜினி அகர்வால்
- 2019 - சிபியா அனீப் (கேரளா)

## மேலும் பார்க்கவும்

- நான் பெண் விருதுகள்
# காந்தி உலக குடும்ப பதக்கமும் விருதும்

அதிகாரிக்கு மகாத்மா காந்தி விருதை குலாம் நபி ஆசாத் & ஆளுநர் ஸ்ரீனிவாஸ் குமார் சின்ஹா மற்றும் பத்மஸ்ரீ எஸ். பி. வர்மா வழங்கினர்]]  
**காந்தி உலக குடும்ப பதக்கமும்  விருதும்** (*Gandhi Global Family medals and awards*) என்பது காந்தி உலக குடும்பத்தின் சார்பில் சமூகத்திற்கான பங்களிப்புகளுக்காக வழங்கப்படும் விருதுகள்.  

## காந்தி உலக குடும்பம்பதக்கங்கள்/விருதுகள்
| மகாத்மா காந்தி விருது | அனைவருக்கும் |  |
| --- | --- | --- |
| மகாத்மா காந்தி சேவா பதக்கம் | அனைவருக்கும் |  |
| காந்தி உலக தூதுவர் விருது | அனைவருக்கும் |  |
| காந்தி தூத் பதக்கம் | மாணவர்களுக்கு | } |

## மகாத்மா காந்தி விருதுகள்
மகாத்மா காந்தி விருது காந்தி உலக குடும்பத்தால் வழங்கப்படும் மிக உயரிய விருது ஆகும். இந்திய சுதந்திர இயக்கத்தின் தலைவரான மகாத்மா காந்தியின் நினைவாக இந்த விருது பெயரிடப்பட்டது. 2005 காஷ்மீர் நிலநடுக்கத்திற்குப் பிறகு ஜம்மு-காஷ்மீர் மாநிலத்தில் மறுவாழ்வு மற்றும் மீள்குடியேற்றம் செய்ததற்காக இந்திய வான்படை மற்றும் இந்தியத் தரைப்படை மற்றும் உலகளாவிய அமைதி மற்றும் சகோதரத்துவத்தை மேம்படுத்துவதற்காக சதானக்வாசியின் ஜெயின் ஆச்சார்யா சாம்ராட் சிவ் முனி ஜி மகாராஜ் ஆகியோர் மகாத்மா காந்தி விருது பெற்றவர்கள்.  

## மகாத்மா காந்தி சேவா பதக்கம்
மகாத்மா காந்தி சேவா பதக்கம் இரண்டாவது மிக உயர்ந்த விருது. வறிய பிரிவினருக்கு வழங்கப்படும் சிறந்த சேவைகளை அங்கீகரித்துத் தனிநபர்கள் மற்றும் நிறுவனங்களுக்கு இது வழங்கப்படுகிறது. மகாத்மா காந்தி சேவா பதக்கத்தைப் பெற்றவர்களில் குறிப்பிடத்தக்கவர்களில் தலாய் லாமா, மேனாள் இந்தியக் குடியரசுத் தலைவர் கே. ஆர். நாராயணன், தலைவர் & இந்திய தேசிய காங்கிரசின் தலைவர் சோனியா காந்தி, மக்களவைத் தலைவர் மீரா குமார், முன்னாள் ஒடிசா முதல்வரும் தற்போதைய அசாம் ஆளுநருமான ஜானகி பல்லப் பட்நாயக் ஆகியோர் அடங்குவர். முன்னாள் இந்திய தரைப்படைத் தளபதியும் அருணாச்சலப் பிரதேச ஆளுநருமான ஜோகிந்தர் ஜஸ்வந்த் சிங், இந்திய இளையோர் விடுதி சங்கத் தலைவர் ஹரிஷ் சக்சேனா, சாகிப் பந்த்கியைச் சேர்ந்த சத்குரு மது பரமன்சு, தாய் துறவி வென் பிரராஜபவனாவிசுத், பொதுச் செயலாளர், சார்க்லா ஹேமந்த் பத்ரா.  

நிரன்கரி பாபா அர்தேவ் சிங் ஜி, சந்த் நிரங்காரி சேவையினைப் பிரதிநிதித்துவப்படுத்தி, 26 நவம்பர் 2013 அன்று இந்தப் பதக்கத்தைப் பெற்றார். இராஜ்சந்திரா மிசன் தரம்பூரின் நிறுவனர் மற்றும் *இராஜ்சந்திரா லவ் அண்ட் கேர்* என்ற தன்னார்வத் தொண்டு நிறுவனமான பூஜ்ய குருதேவ்ஸ்ரீ ராகேஷ்பாய் 2017-இல் பெற்றவர்  

## நிறுவன தூதுவர்
நிறுவன தூதுவர் என்பது மூன்றாவது மிக உயர்ந்த விருது.  

## காந்தி தூத் பதக்கம்
காந்தி தூத் பதக்கம் நான்காவது உயரிய விருதாகும். இளைஞர் மேம்பாடு மற்றும் சமூக சேவைகளில் சிறந்து விளங்கும் மாணவர் அல்லது மாணவர் அமைப்புக்கு இது வழங்கப்படுகிறது.
# வாழேங்கடா விஜயன்

**வாழேங்கட விஜயன்** (*Vazhenkada Vijayan*) ஒரு மூத்த கதகளி விரிவுரையாளரும், கேரளா கலாமண்டலத்தின் ஓய்வு பெற்ற முதல்வரும் ஆவார். இங்கு இவர் தென்னிந்தியாவில் கேரளாவிலிருந்து பாரம்பரிய நடன நாடகத்தில் பயிற்சி பெற்றுள்ளார்.  

## வாழ்க்கை
கதகளி கலைஞரான பத்மசிறீ வாழேங்கடா குஞ்சு நாயரின் மகனும் சீடருமான விஜயன், "நல்லொழுக்கமுள்ள பச்சா", எதிர் மறை கதாநாயகன் மற்றும் பகுதி யதார்த்தமான மினுக்கு வேடங்களில் தனது பாத்திரங்களுக்காக குறிப்பிடத்தக்கவர்.  

விஜயன் கதகளிக்காக மத்தியச் சங்கீத நாடக அகாடமி 2012 விருதை வென்றார்.  

மலப்புரம் மாவட்டம் வாழேங்கடையைச் சேர்ந்த இவர், தற்போது பாலக்காடு மாவட்டத்தில் உள்ள வெள்ளிநேழி கதகளி கிராமத்தில் வசித்து வருகிறார். இவரது மனைவி பெயர் ராஜலட்சுமி.
# சங்கீதா ஈசுவரன்


**சங்கீதா ஈசுவரன்** (*Sangeeta Isvaran*) ஓர் இந்தியப் பரதநாட்டிய நடனக் கலைஞர், ஆராய்ச்சி அறிஞர் மற்றும் சமூக சேவகர் ஆவார். இளம் நடனக் கலைஞர்களுக்கான தேசிய விருதான உசுதாத் பிசுமில்லா கான் யுவ புரஸ்கார் விருது இவருக்கு வழங்கப்பட்டுள்ளது.  

## ஆரம்ப வாழ்க்கை மற்றும் கல்வி
ஈசுவரன் இந்தியாவின் சென்னையில் உள்ள சென்னை கிறித்துவக் கல்லூரியில் கணிதத்தில் பட்டம் பெற்றார். இவர் ஐந்து வயதிலிருந்தே பரதநாட்டியத்தில் முறையான பயிற்சி பெற்றார். கலாநிதி நாராயணன் நிறுவிய நடனப் பள்ளியான அபியான சுதாவின் முதல் மாணவர்களில் ஒருவரானார். நிருத்யா, அபிநயா, களரிப்பயிற்று, குச்சிப்புடி, கர்நாடக இசை, நட்டுவாங்கம் போன்ற நுண்கலைகளிலும் பயிற்சி பெற்றவர். மேலும் மோதல் தீர்வு, கல்வியை வழங்குதல் மற்றும் விளிம்புநிலை மற்றும் பின்தங்கிய சமூகங்களுக்கு அதிகாரம் அளிப்பதற்காக நுண்கலைகளைப் பயன்படுத்தும் *கத்ராடி முறையை* மேம்படுத்துவதில் குறிப்பிடத்தக்கவர். இவர் விண்ட் நடனக்கலைஞர் அறக்கட்டளையை நிறுவினார். இது குழந்தைகளுக்குக் கல்வி கற்பதற்காக நாட்டுப்புறக் கலைகளைப் பயன்படுத்துகிறது. இவர் கூத்து கலைஞர் திலகவதியுடன் இணைந்து பணியாற்றினார்.  

இவர் 2008ஆம் ஆண்டு முதல் இந்தியக் கலாச்சார உறவுகளுக்கான குழுவின் ஆய்வு நிதி மற்றும் ஆசிய அறக்கட்டளையின் ஆய்வு நிதியினையும் பெற்றுள்ளார். இதற்காக அவர் தாய்லாந்து, மியான்மர், கம்போடியா மற்றும் இந்தோனேசியாவில் நிகழ்ச்சியின் ஒரு பகுதியாகப் பட்டறைகளை நடத்தியுள்ளார்.
# ஹிபா அபு நடா


**ஹிபா**  
## சுயசரிதை
அபு நாடா சவூதி அரேபியாவின் மக்காவில் 1991 ஆம் ஆண்டு ஜூன் 24 ஆம் தேதி நக்பாவின் போது இசுரேலியப் படைகளால் பைட் ஜிர்ஜா கிராமத்தை மக்கள் அகற்றியதால் இடம்பெயர்ந்த பாலஸ்தீனிய அகதிகளின் குடும்பத்தில் பிறந்தார். காசாவில் உள்ள இசுலாமிய பல்கலைக்கழகத்தில் உயிர்வேதியியலில் இளங்கலைப் பட்டமும், அல்-அசார் பல்கலைக்கழகத்தில் மருத்துவ ஊட்டச்சத்தில் முதுகலைப் பட்டமும் பெற்றார்.  

அனாதைகளுக்கான அல்-அமல் நிறுவனத்துடன் தொடர்புடைய படைப்பாற்றலுக்கான ருசூல் மையத்தில் இவர் சிறிது காலம் பணியாற்றினார். பாலத்தீனிய செய்தித் தாளான அல்-அய்யாமின் கூற்றுப்படி, இவர் "நியாயம், அரபு வசந்தத்தின் எழுச்சிகள் மற்றும் ஆக்கிரமிப்பின் கீழ் உள்ள பாலஸ்தீனிய வாழ்க்கையின் யதார்த்தங்கள் ஆகியவற்றில் ஆர்வமாக இருந்தார்."  

இவர் பல கவிதைத் தொகுப்புகளையும், *ஆக்சிஜன் ஈஸ் நாட் ஃபார் த டெட்* என்ற தலைப்பில் ஒரு புதினத்தையும் வெளியிட்டார். 2017 ஆம் ஆண்டில், ஐக்கிய அரபு அமீரகம் நடத்திய அரபு படைப்பாற்றலுக்கான 20 வது ஆண்டு ஷார்ஜா விருதில், இவர் தனது புதினத்திற்கு இரண்டாவது இடத்தைப் பெற்றார். இந்த புத்தகம் 2021 இல் தார் திவான் பதிப்பகத்தால் மறுபதிப்பு செய்யப்பட்டது  

### இறப்பு
போரின் முதல் நாட்களில் இவரது சில இடுகைகள் பகிரப்பட்டு மொழிபெயர்க்கப்பட்டு, இவரது மரணத்திற்குப் பிறகு வெளிப்பட்டது. எக்ஸ் ( X ) தளத்தில் தனது கடைசி இடுகையில், இசுரேல்-ஹமாஸ் போர் தொடங்கிய சிறிது நேரத்திலேயே, இவர் எழுதினார்:  

<blockquote>காசாவின் இரவு ராக்கெட்டுகளின் ஒளியைத் தவிர இருட்டாக இருக்கிறது.  
குண்டுகளின் சத்தத்தைத் தவிர அமைதியாக,  
பிரார்த்தனையின் ஆறுதலைத் தவிர திகிலூட்டும்,  
தியாகிகளின் ஒளியைத் தவிர கருப்பு.  
இவர்வு வணக்கம், காசா.</blockquote>  

இவரது கடைசி கவிதையை எழுத்தாளர் ஆண்டனி அனாக்சகோரோ மொழிபெயர்த்தார். மருத்துவரும் கவிஞருமான பேடி ஜோவா தனது இடுகைகளில் ஒன்றை அக்டோபர் 18 முதல் மொழிபெயர்த்தார்.  

20 அக்டோபர் 2023 அன்று, தெற்கு காசாவில் உள்ள கான் யூனிசில் உள்ள இவரது வீட்டில் இசுரேலிய விமானத் தாக்குதலில் கொல்லப்பட்டார். அப்போது இவருக்கு வயது 32 மட்டுமே.  

## அடிக்குறிப்புகள்